নিউ ব্যরাকপুরে চোরকে হাতেনাতে ধরতেই চলল গুলি! দেখুন কী অবস্থা?

কলকাতা: নিউ ব্যারাকপুরে (New Barrackpur) দুস্কৃতী তাণ্ডব। সূত্রের খবর, তালবান্দা এলাকায় মন্দিরে চুরি করতে আসা চোরকে হাতেনাতে ধরতেই চলল গুলি। নিউ ব্যারাকপুর ২ নম্বর ব্লকের বিলকান্দা ২ নং গ্রাম পঞ্চায়েতের এলাকার ঘটনা। পঞ্চায়েত সদস্যার অভিযোগের ভিত্তিতে পুলিশ তদন্তে নেমেছে। এই ঘটনায় এলাকায় ব্যাপক চাঞ্চল্য ছড়িয়ে পড়ে। এরপরই সোমবার সকালে সমাজবিরোধী কার্যকলাপের দৌরাত্ম্য বন্ধে বিশাল মিছিল বের করেন প্রতিবেশীরা।

জানা যায়, রবিবার মধ্য রাতে দক্ষিণ তালবান্দা এলাকার একটি কালি মন্দিরে চুরি করতে আসে দুষ্কৃতীরা। সেইসময় প্রতিবেশীরা দেখে ফেলে। হাতে নাতে পাকরাও করা হয় চোরকে। অভিযুক্ত যুবকের নাম রাহুল মন্ডল। অভিযোগ যখন অভিযুক্তকে পাকরাও করা হয় তখন আচমকা কয়েকজন দুষ্কৃতি এসে গুলি চালাতে শুরু করে। পরপর তিন রাউন্ড গুলি চালিয়েছে বলে স্থানীয়রা অভিযোগ করেন। পরবর্তীতে নিউ ব্যারাকপুর থানার (New Barrackpur Police Station) পুলিশ এলে পুলিশের হাতে তুলে দেওয়া হয় অভিযুক্তকে। কারা এসে গুলি চালালও,তাদের উদ্দেশ্য কি ছিল তা নিয়ে ধোয়াশা। জানা যায় মন্দিরে মায়ের গায়ে সোনার অলঙ্কার চুরি করবার উদ্দেশ্য ছিলো অভিযুক্ত রাহুলের।

আরও পড়ুন: নিম্নমানের সামগ্রী দিয়ে কাজ! প্রতিবাদ করতেই মারধর তৃণমূল নেতার

পুলিশ সূত্রে খবর, অভিযুক্ত রাহুলকে গ্রেফতার করা হয়েছে। দুষ্কৃতীরা শূন্যে গুলি চালিয়েছে বলে জানা যায়। পাশাপাশি কারা গুলি চালাল, তাদের খোঁজেও চলছে তল্লাশি। দ্রুত বাকি দুস্কৃতিরা পুলিশের জালে ধরা পরবে বলে জানায় পুলিশ। এই ঘটনাকে কেন্দ্র করে এলাকায় চাঞ্চল্য ছড়ায়। ঘটনাস্থলে নিউ ব্যারাকপুর থানার পুলিশের টহল রয়েছে।

দেখুন খবর